Vladimirs Petkovičs

Vladimirs Petkovičs (; dzimis  Sarajevā) ir horvātu izcelsmes Bosnijas un Hercegovinas futbola treneris un bijušais futbolists, spēlējis pussarga pozīcijā. Ieguvis arī Šveices un Horvātijas pilsonību. Kopš 2024. gada februāra ir Alžīrijas futbola izlases galvenais treneris.

 Futbolista karjera 
Spēlētāja karjeru sāka klubā FK Sarajevo. Vēlāk pārstāvēja arī citus bijušās Dienvidslāvijas klubus Rudar un Koper, bet divreiz atgriezās savā pirmajā klubā. 1985. gadā, pārstāvot FK Sarajevo, kļuva par Dienvidslāvijas čempionu.

1987. gadā pārcēlās uz Šveici. Tur pārstāvēja klubus Chur 97, FC Sion, Martigny-Sports, AC Bellinzona, FC Locarno un SC Buochs, pārsvarā spēlējot zemākajās līgās.

 Trenera karjera 
Vēl būdams aktīvs futbolists, 1997. gadā kļuva par AC Bellinzona treneri. Pēc tam trenēja Malcantone Agno, bet pēc tā apvienošanās ar FC Lugano 2004. gadā kļuva par apvienotās komandas galveno treneri.

2005. gadā atgriezās Bellinzona un 2008. gadā aizveda komandu līdz Šveices kausa finālam. 2008. gadā kļuva par Young Boys galveno treneri, ar šo klubu divreiz pēc kārtas izcīnīja 2. vietu Šveices Superlīgā. 2011. gadā neilgi pirms čempionāta beigām tika atbrīvots no amata. Tajā paša gadā kļuva par Turcijas kluba Samsunspor galveno treneri, taču nostrādāja tajā tikai nedaudz ilgāk par pusgadu. 2012. gadā uz laiku kļuva par FC Sion galvenā trenera pienākumu izpildītāju.

 kļuva par Itālijas A sērijas kluba Romas "Lazio" galveno treneri. 2013. gadā uzvarēja Itālijas kausa izcīņā.

2013. gada decembrī tika paziņots, ka pēc 2014. gada FIFA Pasaules kausa finālturnīra Petkovičs nomainīs Otmāru Hicfeldu Šveices futbola izlases galvenā trenera amatā. Petkoviča vadībā Šveices izlase 2016. gada Eiropas čempionātā iekļuva astotdaļfinālā un kvalificējās 2018. gada FIFA Pasaules kausam. PK finālturnīrā izlase aizkļuva līdz astotdaļfinālam. 2020. gada Eiropas čempionātā pirmo reizi izlasi aizveda līdz ceturtdaļfinālam, astotdaļfinālā pēcspēles 11 metru sitienu sērijā pieveicot Francijas izlasi. Pēc Eiropas čempionāta darbu ar izlasi atstāja un kļuva par Francijas 1. līgas kluba Bordo "Girondins" galveno treneri. Šajā amatā nostrādāja līdz 2022. gada februārim.

2024. gada februārī tika apstiprināts par Alžīrijas izlases galveno treneri.

 Sasniegumi 

 Spēlētāja karjera 
Sarajevo

 Dienvidslāvijas Pirmā līga: 1984—85

 Trenera karjera 
Malcantone Agno

 Šveices Pirmā līga: 2002—03

Lazio

 Coppa Italia: 2012—13

 Atsauces 

 Ārējās saites 

Kategorija:1963. gadā dzimušie
Kategorija:Sarajevā dzimušie
Kategorija:Bosnijas un Hercegovinas horvāti
Kategorija:Dienvidslāvijas futbolisti
Kategorija:Bosnijas un Hercegovinas futbolisti
Kategorija:Bosnijas un Hercegovinas futbola treneri
Kategorija:Šveices futbola izlases treneri
Kategorija:2016. gada Eiropas čempionāta futbolā treneri
Kategorija:2018. gada FIFA Pasaules kausa treneri
Kategorija:FC Sion spēlētāji
Kategorija:2020. gada Eiropas čempionāta futbolā treneri
Kategorija:FK Sarajevo spēlētāji
Kategorija:Alžīrijas futbola izlases treneri